ملي عاودت هاد القصة لصحابي، بداو كيضحكو. كنت كنقول ليهم بلي مستحيل نكون زعما ساكنة فدار مسكونة. الليالي لي تبعوها، بديت كنشوف حويج اخرين غراب و مكيدخلوش للعقل. وليت كنعس و التلفازة شاعلة باش تونسني، و يلاه كيبدا يجيني النعاس، كنسمع شي صوت غريب فالدار، و بعض المرات كنشوف شي حد غادي كيجري فالكولواغ و يلاه كيبغي يدخل للبيتي، كيغبر. تعذبت لدرجة فاش كنت كنفيق بالليل كنبدا نطلب فيهم بحال شي هبيلة و كنقول عفاكم خليوني النعس. أنا كنآمن بالجنون، بالحق عمر كان كيسحاب ليا شي حاجة بحال هاكا تقدر توقع ليا، يعني هدشي كان واحد العالم جديد بالنسبة ليا.